

**RANGOS SUTARTIS**

**DĖL LIFTO ĮRENGIMO NEĮGALIESIEMS IR APLINKOS SUTVARKYMO**

**DARBŲ Nr. SUT-\_\_\_\_\_\_\_/202\_, F25-\_\_**

202\_\_ m. \_\_\_\_\_\_\_\_\_ mėn. \_\_\_ d.

Kaunas

**VšĮ Kauno kolegija**, juridinio asmens kodas 111965284, kuri registruota Pramonės pr. 20, Kaunas, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujamos [*pareigos*, *vardas, pavardė*], veikiančio (-ios) pagal [*dokumentas, kurio pagrindu veikia asmuo*], (toliau – Užsakovas),

ir

*[****teisinė forma][pavadinimas****]*, juridinio asmens kodas *[kodas]*, kurios registruota buveinė yra *[adresas, miestas]*, veiklos buveinė *[adresas, miestas] (pildoma, jei nesutampa su registruota buveine)*, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama *[pareigos, vardas, pavardė]*, veikiančio (-ios) pagal *[dokumentas, kurio pagrindu veikia asmuo] (jeigu veikia pagal įgaliojimą, jis turi būti pridedamas)* (toliau – Rangovas),

toliau kartu šioje sutartyje vadinami „Šalimis“, o kiekvienas atskirai – „Šalimi“,

atsižvelgdami į Viešųjų pirkimų komisijos 202\_\_ m. ............. xx d. posėdžio protokolo Nr. ....... sprendimus, vykdant supaprastintą atvirą konkursą ***Lifto įrengimo neįgaliesiems ir aplinkos sutvarkymo darbai, Studentų g. 17, Alytuje*** (pirkimo CVP IS Nr. \_\_\_\_\_\_\_\_\_), sudarė šią rangos darbų pirkimo sutartį (toliau – Sutartis) ir susitarė dėl toliau išvardintų sąlygų.

|  |  |  |  |  |  |
| --- | --- | --- | --- | --- | --- |
| 1. SĄVOKOS | | | | |  |
|  | **Darbai** – visi darbai, nustatyti Techninio projekto sprendiniuose, ir kiti darbai, projektavimas bei kitos būtinos Sutarčiai atlikti paslaugos (jeigu yra), kuriuos pagal Sutartį privalo atlikti Rangovas. | | | |  |
|  | **Darbų pradžia** – Sutarties pasirašymo data. | | | |  |
|  | **Darbų atlikimo terminas** – terminas nuo Darbų pradžios iki Darbų perdavimo Užsakovui, atlikus baigiamuosius bandymus (jeigu taikoma), kurių rezultatai yra teigiami, ir pasirašius Darbų perdavimo-priėmimo aktą. | | | |  |
|  | **Darbų perdavimo-priėmimo aktas** – dokumentas, patvirtinantis, kad Rangovas perdavė, o Užsakovas priėmė Darbus, pasirašomas vadovaujantis Sutarties sąlygų 8.2 papunkčiu, prieš surašant baigto statyti (rekonstruoti) statinio Statybos užbaigimo aktą. | | | |  |
|  | **Išankstinis mokėjimas** – Sutarties 9.3 papunktyje nurodyta Sutarties kainos dalis, kurią Užsakovas pagal Sutartį turi sumokėti Rangovui iš anksto (avansu) iki atliktų Darbų perdavimo Užsakovui. | | | |  |
|  | **Išlaidos** – visos pagrįstai Statybvietėje ar už jos ribų patirtos Rangovo tiesioginės ir netiesioginės išlaidos, susijusios su Sutartyje numatytais Darbais. Į išlaidas negali būti įskaičiuojamos negautos pajamos. | | | |  |
|  | **Įranga** – prietaisai ir mechanizmai sudarantys Darbus ar jų dalį. | | | |  |
|  | **Medžiagos** – visa tai, kas turi sudaryti Darbus ar jų dalį (išskyrus Įrangą). | | | |  |
|  | **Pakeitimas** – Techninio projekto sprendinių, apibūdinančių Darbus, keitimas, Užsakovo nurodytas padaryti pagal 10 skyrių. Techninio projekto pakeitimai turi būti įforminami vadovaujantis Lietuvos Respublikos statybos techninio reglamento STR 1.04.04:2017 „Statinio projektavimas, projekto ekspertizė“ reikalavimais. | | | |  |
|  | **Pradinė sutarties vertė** – Sutarties 3.4 papunktyje nurodyta vertė, lygi laimėjusio Rangovo pasiūlymo kainos vertės sumai. | | | |  |
|  | **Techninis darbo projektas** (toliau – Techninis projektas) – projektas, kuriame detalizuojami Techninio projekto sprendiniai ir pagal kurį atliekami statybos darbai. Techninis darbo projektas parengtas Užsakovo projektuotojo ir yra šios Sutarties dalis ir yra privalomas Rangovui. | | | |  |
|  | **Rangovo įrengimai** – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti. Rangovo įrengimams nepriskiriama Įranga, Medžiagos ir visi kiti daiktai, skirti sudaryti Darbus ar jų dalį. | | | |  |
|  | **Rangovo pasiūlymas** – Rangovo užpildyti ir viešojo darbų pirkimo metu pateikti dokumentai, kuriais siūloma Užsakovui atlikti darbus pagal Užsakovo nustatytas viešojo darbų pirkimo sąlygas. | | | |  |
|  | **Rangovo personalas** – visi Statybvietėje dirbantys Rangovui arba Subrangovui darbuotojai ir kiti asmenys, padedantys Rangovui vykdyti Darbus. | | | |  |
|  | **Statinio statybos techninės priežiūros vadovas –** asmuo, kurįUžsakovas skiria organizuoti statinio statybos techninę priežiūrą, kurios tikslas – kontroliuoti, ar statinys statomas pagal Projektą, ar statybos metu laikomasi Sutarties sąlygų, Lietuvos Respublikos teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimų. | | | |  |
|  | **Statinio projekto vykdymo priežiūros vadovas –** architektas, statybos inžinierius, vadovaujantis Techninio projekto dalių vykdymo priežiūros vadovams ir prižiūrintis Techninio projekto sprendinių įgyvendinimą Darbų vykdymo metu. | | | |  |
|  | **Statybos užbaigimo aktas –** STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nustatyta tvarka sudarytos statybos užbaigimo komisijos surašytas dokumentas, patvirtinantis, kad statinys pastatytas ar rekonstruotas pagal Projekto sprendinius. | | | |  |
|  | **Statybos užbaigimo terminas** – laikas, skaičiuojamas dienomis nuo Darbų perdavimo-priėmimo akto datos iki užbaigiama statinio (jo dalies) statyba, t.y. kai po Darbų perdavimo Užsakovui ištaisomi defektai (jei reikia), atliekamos statybos užbaigimo procedūros ir surašomas Statybos užbaigimo aktas. | | | |  |
|  | **Statybvietė** – Darbų vykdymo vieta ar vietos, į kurias turi būti pristatoma Įranga bei Medžiagos, ir kurios ribos apibrėžiamos perduodant Rangovui Statybvietę ir jos valdymo teisę vadovaujantis Sutarties sąlygų 4.1 papunkčiu. | | | |  |
|  | **Subrangovas** – asmuo Rangovo pasiūlyme ir Sutartyje įvardintas kaip Subrangovas. | | | |  |
|  | **Sutarties galiojimas** – Sutartis įsigalioja Sutarties Šalims pasirašius Sutartį ir Rangovui pateikus tinkamą Sutarties įvykdymo užtikrinimą. Sutartis galioja iki visiško Sutartyje numatytų įsipareigojimų įvykdymo. Rangovui nepateikus Sutarties įvykdymo užtikrinimo, Sutartis neįsigalioja ir Šalių nesaisto jokie sutartiniai įsipareigojimai. Sutartis galioja iki visiško sutartinių įsipareigojimų įvykdymo ir Šalių tarpusavio atsiskaitymo dienos arba Sutarties nutraukimo. | | | |  |
|  | **Sutarties kaina** – Sutarties 9.1 papunktyje nurodyta suma, kuri turi būti sumokėta Rangovui už laiku, tinkamai atliktus Darbus pagal Sutartį. | | | |  |
|  | **Techninio projekto klaida** – Techninio projekto (visų jo atskirų dalių ir dokumentų) sprendiniai (sprendinių visuma), kurių negalima įgyvendinti  (i) atsižvelgiant į normatyvinių statybos techninių dokumentų ir normatyvinių statinio saugos ir paskirties dokumentų nuostatas ir (arba)  (ii) nepažeidus kurio nors iš jų, kai abejojama dėl Sutarties sąlygų, tačiau įvertinus statybos techniniame reglamente STR 1.04.04:2017 „Statinio projektavimas, projekto ekspertizė“ nustatytą dokumentų viršenybę dėl Techninio projekto dokumentų neatitikimų ar prieštaravimų. | | | |  |
|  | **Užsakovo personalas** – visi Užsakovui dirbantys arba Užsakovo įgalioti asmenys, taip pat kiti asmenys, apie kuriuos Užsakovas pranešė Rangovui kaip apie Užsakovo personalą. | | | |  |
|  | **Veiklų sąrašas** – Darbų grupių (etapų) žiniaraštis, užpildytas Rangovo siūlomomis Darbų kainomis ir atlikimo terminais. Veiklų sąrašas nurodo pagrindines Darbų, apibrėžtų Techniniame projekte (jo techninėse specifikacijose, aiškinamuosiuose raštuose, brėžiniuose), veiklas, joms priskirtinas sumas ir atlikimo terminus mėnesio tikslumu. | | | |  |
|  | Kitos vartojamos sąvokosatitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme ir Lietuvos Respublikos viešųjų pirkimų įstatyme ir susijusiuose įstatymų įgyvendinamuosiuose teisės aktuose. | | | |  |
| 1. SUTARTIES DALYKAS  |  |  | | --- | --- | |  | Šia Sutartimi Rangovas įsipareigoja per Sutartyje nustatytą Darbų atlikimo terminą ir Sutartyje nustatytomis sąlygomis savo jėgomis, rizika ir atsakomybe atlikti ir perduoti ***Lifto įrengimo neįgaliesiems ir aplinkos sutvarkymo darbus, Studentų g. 17, Alytuje*** pagal Techninį projektą, atlikti naujo lifto bandymo, paleidimo, derinimo ir kitus lifto įrengimui ir įteisinimui reikalingus darbus, suteikti Inžinerines paslaugas,kaip numatyta Sutartyje bei ištaisyti po Darbų atlikimo termino nustatytus defektus, o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai atliktų Darbų rezultatą ir sumokėti Rangovui Sutarties kainą Sutartyje numatytomis sąlygomis ir tvarka.  Pirkimas atliktas įgyvendinant projektą „Kauno ir Alytaus kolegijų veiklos pertvarka, sukuriant mokslinių taikomųjų tyrimų centrą maisto ir sveikos gyvensenos srityje (Foodtech and Health Innovation HUB)“ Nr. 10-019-P-0004. |  1. BENDROSIOS NUOSTATOS | | | | |  |
|  | Šalių teisių ir pareigų pagrindas yra Sutartis, Lietuvos Respublikos įstatymai, įstatymų įgyvendinamieji teisės aktai, statybos techniniai reglamentai ir kiti normatyviniai dokumentai. | | | |  |
|  | Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Tuo tikslu nustatomas toks dokumentų pirmumas:   1. šios Sutarties sąlygos; 2. Techninis projektas: 3. techninės specifikacijos, 4. aiškinamieji raštai, 5. brėžiniai, 6. sąnaudų kiekių žiniaraščiai (jeigu pateikiami); 7. Veiklų sąrašas; 8. Rangovo sąmatiniai skaičiavimai su pagrindinėmis techninėmis siūlomų darbų charakteristikomis ir darbų įkainiais (pateikiamas per 10 darbo dienų po sutarties pasirašymo, bet ne vėliau nei pradėti darbai); 9. Subrangovų sąrašas; 10. kiti Sutartį sudarantys dokumentai (jeigu yra). | | | |  |
|  | Sutartis gali būti keičiama tik Lietuvos Respublikos viešųjų pirkimų įstatyme nustatytais atvejais neatliekant naujos pirkimo procedūros. | | | |  |
|  | Sutarties sąlygų pagrindiniai duomenys: | | | |  |
|  | |  |  |  | | --- | --- | --- | | *Pavadinimas* | *Punktas* | *Duomenys ir sąlygos* | | Pradinė sutarties vertė | 1.10 | [*suma skaičiais ir žodžiais*] be PVM Eur | | Užsakovo skiriamas asmuo sutarties vykdymo priežiūrai | 4.4 | *Pareigos. Vardas, pavardė* | | Darbų atlikimo terminas | 6.1 | 4 mėnesiai | | Darbų atlikimo termino pratęsimas | 6.4 | Darbų atlikimo terminas gali būti  pratęsiamas šalims raštu išreiškus tam  sutikimą ir esant Sutarties 6.4 punkte  numatytoms sąlygoms, bet ne ilgiau kaip 2  mėn. | | Delspinigiai dėl Darbų vėlavimo | 6.7 | *0,03* % Pradinės sutarties vertės per dieną | | Sutarties kaina be PVM | 9.1 | [*suma skaičiais ir žodžiais*] Eur | | PVM sudaro | 9.1 | [*suma skaičiais ir žodžiais*] Eur | | Sutarties kaina su PVM | 9.1 | [*suma skaičiais ir žodžiais*] Eur | | Mokėjimų terminas | 9.7 | ne vėliau kaip per 30 (trisdešimt) kalendorinių dienų nuo dienos, kai Užsakovas gauna Sutarties 9.5 punkte nurodytus dokumentus; | | Delspinigiai dėl vėluojančio mokėjimo | 9.8 | *0,03* % laiku neapmokėtos sumos per dieną | |  |  |  | | | | |  |
| 1. UŽSAKOVO TEISĖS, PAREIGOS IR ATSAKOMYBĖ | | | | |  |
|  | Užsakovas privalo perduoti Rangovui Statybvietę ir jos valdymo teisę ne vėliau kaip per Sutarties 1.2 papunktyje nurodytą dienų skaičių. Statybvietė yra perduodama Šalims pasirašant Statybvietės perdavimo-priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka. Jeigu Užsakovas šiame punkte nustatyta tvarka laiku neperdavė Statybvietės Rangovui, Rangovas turi teisę prašyti Darbų atlikimo termino pratęsimo pagal 6.4.3 papunktį. | | | |  |
|  | Užsakovas privalo paskirti Statinio statybos techninės priežiūros vadovą, kuris vadovaudamasis STR 1.06.01:2016 „Statybos darbai. Statinio statybos priežiūra“ vykdys Darbų techninę priežiūrą. Statinio statybos techninės priežiūros funkcijai atlikti negali būti paskirtas Rangovas, Subrangovas ar Rangovo personalas. | | | |  |
|  | Užsakovas statybos techninių reglamentų nustatyta tvarka turi būti gavęs (arba turi gauti) rangos darbus leidžiantį dokumentą (jei taikoma) bei perduoti jį Rangovui. Užsakovas taip pat privalo bendradarbiauti vykdant Darbus, organizuoti rangos darbų užbaigimo procedūrą, teikti reikiamus pranešimus, paraiškas bei dalyvauti posėdžiuose. Užsakovas privalo apsaugoti ir užtikrinti, kad Rangovas nepatirtų nuostolių dėl šioje pastraipoje minimų dokumentų nebuvimo ar Užsakovo funkcijų nevykdymo. | | | |  |
|  | Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų Statybvietėje. Užsakovo skiriamas asmuo, atsakingas už Sutarties vykdymą, Sutarties ir jos pakeitimų paskelbimą pagal Lietuvos Respublikos viešųjų pirkimų įstatymo nuostatas, yra nurodytas 3.4 papunktyje. | | | |  |
|  | Užsakovo atsakomybei ir rizikai priskiriama:  4.6.1. Užsakovo naudojimasis bet kuria Darbų dalimi iki Darbų perdavimo Užsakovui dienos, išskyrus kaip gali būti numatyta pagal Sutartį;  4.6.2. klaidos, netikslumai ar trūkumai Techniniame projekte, kaip nustatyta 1.23 papunktyje. | | | |  |
|  | Rangovui tinkamai atlikus Darbus, Užsakovas privalo sumokėti Sutarties kainą. | | | |  |
| 1. RANGOVO TEISĖS, PAREIGOS IR ATSAKOMYBĖ | | | | |  |
|  | Rangovas privalo vykdyti ir užbaigti Darbus pagal Sutartį, vadovaudamasis Techniniame projekte (jo techninėse specifikacijose, aiškinamuosiuose raštuose, brėžiniuose) numatytais sprendiniais, laikydamasis Veiklos sąraše pateikto grafiko, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų. Rangovas taip pat privalo atlikti įrenginių atjungimo ir pajungimo derinimą su elektros ir šilumos tinklais, reikalingų dokumentų pridavimą ir reikiamų pažymų gavimą Valstybinėje energetikos inspekcijoje pagal galiojančių teisės aktų reikalavimus. | | | |  |
|  | Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo įsipareigojimų pagal Sutartį dalis. | | | |  |
|  | Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą visu Darbų vykdymo laikotarpiu. | | | |  |
|  | Iki Darbų pradžios Rangovas privalo paskirti Lietuvos Respublikos teisės aktų nustatyta tvarka atestuotą statybos darbų vadovą, kuris privalo vykdyti pareigas numatytas STR 1.06.01:2016 „Statybos darbai. Statinio statybos priežiūra“. | | | |  |
|  | Rangovas, dalį Darbų perduodamas Subrangovams, yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą. | | | |  |
|  | Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba Darbams, įskaitant Techninio projekto dokumentus ir duomenis ir neturi jokių pretenzijų ir/ar pastabų dėl galimybės atlikti Darbus Sutartyje ir jos dokumentuose nustatyta tvarka ir sąlygomis. Turi būti laikoma, kad Sutartyje nurodyta kaina apima visus Rangovo įsipareigojimus pagal Sutartį ir visa, kas būtina tinkamam Darbų vykdymui ir užbaigimui, įskaitant būtinus Sutarčiai įvykdyti darbus, kurie nors ir nebuvo tiesiogiai nustatyti Sutartyje, tačiau kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos.  Darbų faktinių kiekių neatitikimas orientaciniams (projektiniams) kiekiams, kurie gali būti nustatyti Veiklų sąraše ar Techninio projekto dokumentuose, kurių vertė negali viršyti 15 procentų dydžio nuo Pradinės sutarties vertės, priskiriamas Rangovo atsakomybei ir rizikai.  Jei neatitinka daugiau kaip 15 procentų, skaičiuojant nuo Pradinės sutarties vertės, Sutartyje nurodytų Darbų apimties, visi darbai, viršijantys 15 procentų ribą, turi būti atsisakomi ir (ar) įsigyjami taikant kiekio (apimties) keitimo sąlygas, nurodytas Metodikos[[1]](#footnote-1) III skyriuje. Tokių darbų vertės nustatymo, teikimo ir tvirtinimo procedūra atliekama analogiškai kaip pagal Pakeitimų procedūrą, nurodytą 10 skyriuje. | | | |  |
|  | Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik Statybvietėje ir bet kokiose papildomose patalpose, kurias Užsakovas gali suteikti Rangovui kaip patalpas persirengimui, sandėliavimui ar administracinėms reikmėms. | | | |  |
|  | Vykdydamas Darbus Rangovas privalo:  5.8.1.savo sąskaita pašalinti iš Statybvietės visas statybines atliekas ir šiukšles;  5.8.2.sandėliuoti arba išvežti perteklines Medžiagas ir nereikalingus Rangovo įrengimus;  5.8.3.valyti ir prižiūrėti patekimo į Statybvietę kelius, koridorius, laiptines ir aplinką nuo šiukšlių, dulkių ar kitų teršalų. Statybvietė ir visos tokios patekimui į Statybvietę naudojamos patalpos bei keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių patalpų ar kelių remontą, kurio gali prireikti dėl Rangovo veiksmų. | | | |  |
|  | Rangovui Darbams vykdyti gali būti suteikta teisė naudotis tokiu elektros ir vandens kiekiu, kokį saugiai, be neigiamos įtakos Užsakovui galima gauti Statybvietėje ar šalia jos. | | | |  |
|  | Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai. Jeigu keičiami asmenys, nurodyti Rangovo pasiūlyme, tuomet būsimojo Rangovo personalo kvalifikacija turi būti ne prastesnė, nei jiems nurodyti kvalifikaciniai reikalavimai pirkimo dokumentuose.  Rangovas užtikrina, kad visi Statybvietėje esantys fiziniai asmenys turėtų skaidriai dirbančių asmenų identifikavimo kodus (kai jiems kodas negali būti suformuotas, - kode užšifruojamus duomenis pagrindžiančius dokumentus) arba identifikavimo priemones ir pateiktų Lietuvos Respublikos statybos įstatymo 221 straipsnio 1 ir 2 dalyse nustatytais atvejais ir tvarka.  Tais atvejais, jeigu Užsakovo įgalioti asmenys nustato, jog Rangovo darbuotojai ir (arba) arba tretieji asmenys, už kuriuos Rangovas atsakingas, Darbų atlikimo metu yra apsvaigę nuo alkoholio, narkotinių, toksinių ir/arba psichotropinių medžiagų, Rangovas moka 1000 Eurų baudą. Šiame punkte nurodyta bauda mokama už kiekvieną apsvaigusį nuo minėtų medžiagų asmenį kiekvienu tokio fakto nustatymo atveju. | | | |  |
|  | Rangovas privalo naudoti tik Darbų vykdymui ir naudojimo sąlygoms tinkamą Įrangą ir Medžiagas pagal Projekte nurodytus reikalavimus. | | | |  |
|  | Rangovas, prieš paslėpdamas ar uždengdamas kurias nors konstrukcijas ar statybos darbus, privalo informuoti Statinio statybos techninės priežiūros vadovą, kuris patikrina, apžiūri ir jeigu reikia priima bandymų rezultatus. Jeigu Rangovas paslepia konstrukcijas ar statybos darbus apie tai nepranešęs Statinio statybos techninės priežiūros vadovui, tai, Statinio statybos techninės priežiūros vadovui pareikalavus, Rangovas savo sąskaita privalo tą Darbą atidengti patikrinimui ir nepriklausomai nuo patikrinimo rezultato vėliau uždengti. | | | |  |
|  | Rangovas privalo apsirūpinti visais prietaisais, įrengimais, instrumentais, darbo jėga, medžiagomis ir kvalifikuotais darbuotojais bei pateikti visus Darbų įvykdymo dokumentus (išpildomieji atliktų Darbų brėžiniai, geodezinės nuotraukos bei kiti dokumentai pateikiami Statinio statybos techninės priežiūros vadovui prieš atliekant bandymus, jei reikalinga), eksploatacijos ir priežiūros instrukcijas, kurie reikalingi bet kokių Darbų dalių bandymams atlikti. Rangovas privalo pranešti Statinio statybos techninės priežiūros vadovui apie bet kokius numatomus atlikti bandymus ne vėliau kaip prieš 3 darbo dienas. Bandymai turi būti laikomi atlikti, kai jų rezultatus patvirtina Statinio statybos techninės priežiūros vadovas. | | | |  |
|  | Jeigu, atlikus patikrinimą, matavimą ar bandymus, nustatoma, kad kokia nors Įranga, Medžiagos arba Darbų kokybė yra su trūkumais, defektais arba kaip kitaip neatitinka Sutarties, tai Statinio statybos techninės priežiūros vadovas gali atmesti tą Įrangą, Medžiagas arba Darbų kokybę atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti trūkumus, defektus ar pakeisti Medžiagas ar Įrangą, kad šie atitiktų Sutartį. | | | |  |
|  | Rangovas užtikrina, kad jo darbuotojai, ar jo pasitelktų subrangovų darbuotojai, atlikdami Sutartimi sulygtus darbus, vykdys darbuotojų saugos ir sveikatos, priešgaisrinės saugos, aplinkosaugos, elektrosaugos ir higienos teisės aktų reikalavimus, bei užtikrins teisėtą bei saugų darbą. Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo atlyginti Užsakovui visus nuostolius, kuriuos pastarasis patyrė dėl šių reikalavimų trečiųjų asmenų atžvilgiu. | | | |  |
|  | Rangovas privalo sudaryti sąlygas Užsakovo atstovams bei Statinio statybos techninės priežiūros ir Statinio projekto vykdymo priežiūros vadovams lankytis rekonstruojamame objekte bei susipažinti su visa Darbų dokumentacija. | | | |  |
|  | Rangovas privalo prisiimti visą atsakomybę už Darbus nuo Darbų pradžios iki kol Darbai bus perduoti Užsakovui. Jeigu Darbams, Medžiagoms ar Įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar Įranga atitiktų Sutartį. | | | |  |
|  | Rangovo pateikiamos eksploatacijos ir priežiūros instrukcijos turi būti pakankamai išsamios, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti Įrangą. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai, sertifikatai ir kiti būtini dokumentai. | | | |  |
|  | Rangovas iki Darbų pradžios privalo pateikti Užsakovui įrodymą, kad Rangovas yra apdraudę savo civilinę atsakomybę ir Darbus, kaip nustatyta Lietuvos Respublikos statybos įstatyme, bei pateikti draudimo liudijimų (polisų) tinkamai patvirtintas kopijas. Privalomojo draudimo sutartys turi galioti nuo Darbų pradžios datos iki Darbų pabaigos datos. | | | |  |
|  | Rangovas Sutarties informaciją privalo laikyti privačia ir konfidencialia, išskyrus tai, ko reikia prievolėms pagal Sutartį atlikti arba galiojantiems įstatymams vykdyti. Rangovas, be išankstinio Užsakovo sutikimo, neturi skelbti, leisti, kad būtų paskelbta arba atskleista bet kuri informacija apie Darbus kokiame nors komerciniame arba techniniame dokumente ar kaip nors kitaip. | | | |  |
|  | Rangovas įsipareigoja pranešti Užsakovui Subrangovų pavadinimus, kontaktinius duomenis ir jų atstovus Subrangovų sąraše (3.2.5 papunktis), taip pat įsipareigoja informuoti apie minėtos informacijos pasikeitimus nedelsiant visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau. Sutarties vykdymo metu Rangovas gali pakeisti Subrangovus bet kuriuo metu ir nepriklausomai nuo to, kokios aplinkybės nulėmė būtinybę pakeisti tokį Subrangovą. Subrangovas, kurio pajėgumais remiasi Rangovas, gali būti keičiamas tik jei:   * jam yra iškelta restruktūrizavimo ar bankroto byla; * jam yra inicijuotos ar pradėtos likvidavimo procedūros; * jo turtą valdo teismas ar bankroto administratorius; * jo veikla yra sustabdyta ar apribota; arba * jo padėtis pagal šalies, kurioje jis registruotas, teisės aktus yra tokia pati ar panaši, kaip nurodyta aukščiau šiame punkte.   Rangovas norėdamas pakeisti Pasiūlyme nurodytą Subrangovą (-us) privalo gauti išankstinį rašytinį Užsakovo sutikimą. Sutikimas duodamas dėl konkretaus Subrangovo (-ų) pakeitimo, Rangovui įvardijus numatomą Subrangovą (-us), Užsakovas per 3 (tris) darbo dienas nuo pranešimo apie numatomą Subrangovo (-ų), nurodyto Pasiūlyme, pakeitimą, iš Rangovo gavimo dienos turi pranešti Rangovui apie savo sprendimą. Užsakovas kartu su Rangovu protokolu įformina susitarimą dėl Subrangovo pakeitimo.  Jei pirkimo dokumentuose buvo nurodyti tiekėjo pašalinimo pagrindai ir/ar kvalifikaciniai reikalavimai Subrangovui, tuomet Rangovas pateikia būsimojo subrangovo tiekėjo pašalinimo pagrindų nebuvimo ir/ar kvalifikaciją pagrindžiančius dokumentus, o Užsakovas, prieš patvirtindamas tokį keitimą, įsitikina, kad būsimas Subrangovas juos atitinka.  Jeigu Rangovo (įskaitant ir Subrangovus) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys. | | | |  |
|  | Jeigu Techniniame projekte ar Veiklų sąraše yra nurodyti konkretūs modeliai, konkretus procesas ar prekės ženklas, patentas, tipas, konkretaus gamintojo ar kilmės Medžiagos, Įranga ar Mechanizmai, galima naudoti analogiškus, ne prastesnių parametrų ir kokybės Medžiagas, Įrangą ar Mechanizmus. | | | |  |
|  | Rangovas privalo pateikti:  5.23.1. sąmatinius skaičiavimus su pagrindinėmis techninėmis siūlomų darbų charakteristikomis ir darbų įkainiais per 10 (dešimt) darbo dienų po sutarties pasirašymo datos, bet ne vėliau nei pradėti darbai;  5.23.2. Veiklų sąrašą (Sutarties 1.25 p.) ne vėliau kaip per 10 (dešimt) darbo dienų nuo Sutarties pasirašymo dienos, bet ne vėliau nei pradėti darbai;  5.23.3. Sutarties įvykdymo užtikrinimą ne vėliau kaip per 10 (dešimt) darbo dienų nuo Sutarties pasirašymo dienos, kaip numatyta Sutarties 7 skyriuje;  5.23.4 įrodymą, kad Rangovas yra apdraudę savo civilinę atsakomybę ir Darbus, kaip nustatyta Lietuvos Respublikos statybos įstatyme, bei pateikti draudimo liudijimų (polisų) tinkamai patvirtintas kopijas, kaip numatyta Sutarties 5.19 p. | | | |  |
| 1. DARBŲ ATLIKIMO TERMINAI, VĖLAVIMAS, SUSTABDYMAS | | | | |  |
|  | Darbų atlikimo terminas yra nurodytas 3.4 papunktyje. Rangovas iki Darbų atlikimo termino pabaigos privalo atlikti visus Darbus, įskaitant baigiamuosius bandymus (jeigu taikoma). | | | |  |
|  | Rangovas Darbus vykdo pagal grafiką, nurodytą Veiklų sąraše. Darbų vykdymo metu neprieštaraujant Užsakovui grafikas gali būti koreguojamas keičiant Darbų vykdymo seką, bet nekeičiant Darbų atlikimo termino. | | | |  |
|  | Jeigu Rangovas nutraukia Darbus, vėluoja atlikti bet kokią Darbų grupę pagal Veiklų sąraše pateiktą vykdymo grafiką, manoma, kad Rangovas nebaigs darbų per Darbų atlikimo terminą, ir nepateikia Užsakovui pagrįstų įrodymų, pateisinančių Darbų vėlavimą, Užsakovas gali įteikti pranešimą, konstatuodamas įsipareigojimų nevykdymą su reikalavimu greičiau įvykdyti Darbus. Jeigu rangovas, gavęs tokį pranešimą, nesiėmė priemonių įsipareigojimams įvykdyti, tada Užsakovas, įteikęs antrą pranešimą, gali nutraukti sutartį pagal 12.3.3 papunkčio sąlygas. Ši sąlyga netaikoma, jei vėluojama dėl priežasčių, nepriklausančių nuo Rangovo. | | | |  |
|  | Darbų atlikimo terminas galės būti pratęstas (bet ne ilgiau kaip 2 mėn.) tik dėl aplinkybių, kurios nepriklauso nuo Rangovo ir tik tuo atveju, jei būtų pratęsta projekto „Kauno ir Alytaus kolegijų veiklos pertvarka, sukuriant mokslinių taikomųjų tyrimų centrą maisto ir sveikos gyvensenos srityje (Foodtech and Health Innovation HUB)" Nr. 10-019-0004 sutartis, 3 pasirašyta tarp Kauno kolegijos ir Centrinės projektų valdymo agentūros, kuria remiantis ir vykdomas šis pirkimas. Projektas finansuojamas Ekonomikos gaivinimo ir atsparumo didinimo priemonės (EGADP) ir LR valstybės biudžeto lėšomis. | | | |  |
|  | Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai ir pasirašytas Darbų perdavimo-priėmimo aktas.  Statinio statybos pabaiga bus laikomas momentas, kai bus ištaisyti defektai (jei reikia), atliktos statybos užbaigimo procedūros ir surašytas Statybos užbaigimo aktas, bei Užsakovui bus perduoti visi Statybos užbaigimo ir su tuo susiję dokumentai, kuriuos privalo saugoti Užsakovas. | | | |  |
|  | Užsakovas raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų vykdymą, nurodydamas (jeigu įmanoma) sustabdymo trukmę dienomis.  Aplinkybės, dėl kurių gali būti stabdomi Darbai arba jų dalis, yra:  papildomi archeologiniai tyrinėjimai, kurie nebuvo numatyti, bet kuriuos būtina atlikti;  papildomos projektavimo paslaugos (kai Darbai buvo perkami pagal techninį projektą), be kurių negalima užbaigti Sutarties;  vėluojama perduoti dalį statybvietės (rekonstruojamame pastate dar veikia įstaigos ir pan.);  trečiųjų šalių įtaka;  sustabdytas finansavimas arba trūksta finansavimo;  laiku neatlaisvinta Darbų vieta;  būtinas papildomas laikas įvykdyti papildomų Darbų viešąjį pirkimą;  laiku nepateikta įranga, kurią privalo pateikti Užsakovas;  bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis;  fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;  kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas.  Sustabdyti Darbai arba jų dalis neatliekami iki Darbų vykdymo atnaujinimo. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus darbų vykdymą darbai atliekami per jiems likusį laikotarpį (laiką), kuris buvo likęs iki sustabdymo.  Tokio sustabdymo metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos. Jei numatoma ilgesnė kaip 3 mėnesių visų Darbų (statinio statybos) sustabdymo trukmė, turi būti atliekami statinio konservavimo darbai, siekiant apsaugoti statinio konstrukcijas, inžinerines sistemas, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą Statybvietėje ir išvengti aplinkos taršos. Statinio konservavimo darbams atlikti reikalingas konservavimo projektas su sąmatiniais skaičiavimais arba konservavimo darbų aprašymas (nesudėtingo statinio konservavimo atveju). | | | |  |
|  | Jeigu Rangovas vėluoja atlikti Darbus iki Darbų atlikimo termino, nurodyto Sutarties 6.1 papunktyje, pabaigos ir nepateikia Užsakovui pagrįstų įrodymų, pateisinančių Darbų vėlavimą ir (arba) nepateikia užtikrinimo dokumento pagal 7.8 papunktį, Užsakovas reikalaus delspinigių dėl vėlavimo, kurių dydis yra nurodytas 3.4 papunktyje. Delspinigių nebus reikalaujama, jei vėluojama dėl priežasčių, nepriklausančių nuo Rangovo. | | | |  |
| 1. SUTARTIES ĮVYKDYMO UŽTIKRINIMAS | | | | |  |
| * 1. Sutarties įvykdymo užtikrinimas netaikomas. | | | |  | | |
| 1. DARBŲ PERDAVIMAS-PRIĖMIMAS IR STATYBOS UŽBAIGIMAS | | | | |  |
| 8.1.  8.2.  8.3.  8.4.  8.5.  8.6.  8.7. | Rangovas, užbaigęs Darbus / Darbų grupę (etapą) ar jų dalį, privalo:  8.1.1. parengti Darbų perdavimo ir priėmimo aktą ir kreiptis į Statinio statybos techninį prižiūrėtoją dėl atliktų Darbų patikrinimo ir Darbų perdavimo ir priėmimo akto suderinimo, Techninio prižiūrėtojo pasirašymo ir vizavimo. Atsižvelgiant į patikrinimo rezultatus, pagal Statinio statybos techninio prižiūrėtojo nurodymus parengiamas patikslintas Darbų perdavimo ir priėmimo aktas, prie kurio gali būti pridėtas Statinio statybos techninio prižiūrėtojo nurodytų smulkių Darbų defektų ar nebaigtų Darbų sąrašas;  8.1.2. Darbų perdavimo ir priėmimo aktą (originalą, 2 egz.), Techninio prižiūrėtojo pasirašytą ir vizuotą, pateikti pasirašyti Užsakovui;  Užsakovas, gavęs Rangovo pasirašytą ir Statinio statybos techninio prižiūrėtojo pasirašytą ir vizuotą Darbų perdavimo ir priėmimo aktą, per 7 darbo dienas turi pasirašyti Darbų perdavimo ir priėmimo aktą, arba raštu nurodyti Rangovui motyvus, dėl kurių Darbų perdavimo ir priėmimo aktas nepasirašomas.  Jeigu Užsakovas iki 8.2 punkte nustato termino pabaigos nenurodo motyvų, dėl ko nepasirašo Darbų perdavimo ir priėmimo akto, laikoma, kad Užsakovas neturi pastabų ir įvykdys savo įsipareigojimus pagal Sutartį, tačiau tai neužkerta kelio Užsakovui pareikšti pretenzijas, kai trūkumai bus pastebėti.  Rangovas turi teisę reikalauti, kad Statinio statybos techninis prižiūrėtojas Darbus patikrintų ir atliktų Darbų aktą ir/ar Darbų perdavimo ir priėmimo aktą pasirašytų ir vizuotų ar atsisakytų derinti raštu per 7 darbo dienas nuo jo kreipimosi į Statinio statybos techninį prižiūrėtoją dėl atliktų Darbų akto ir/ar Darbų patikrinimo ir Darbų perdavimo ir priėmimo.  Jeigu Statinio statybos techninis prižiūrėtojas per 8.4 punkte nustatytą terminą nepatikrina Darbų ir nenurodęs motyvų nepasirašo ir nevizuoja ar raštu atsisakytų derinti atliktų Darbų akto ir/ar Darbų perdavimo ir priėmimo akto, Rangovas turi raštu kreiptis į Užsakovą ir pranešti apie Statinio statybos techninio prižiūrėtojo neveikimą.  Rangovas iki galutinio Darbų perdavimo ir priėmimo akto pasirašymo dienos privalo pašalinti iš Statybvietės visus dar likusius Rangovo įrengimus, Medžiagų perteklių, šiukšles, laikinuosius statinius (jei tokie buvo). Darbų perdavimo Užsakovui metu statinys turi būti švarus ir sutvarkytas.  Jeigu Sutartis nutraukiama, tarp šalių pasirašomas atliktų ir neatliktų Darbų priėmimo ir perdavimo aktas. | | | |  |
| 1. SUTARTIES KAINA IR APMOKĖJIMAS | | | | |  |
|  | Sutarties kaina yra nurodyta 3.4 papunktyje. Jei suma skaičiais neatitinka sumos žodžiais, teisinga laikoma suma žodžiais. | | | |  |
|  | Šiai Sutarčiai taikoma fiksuotos kainos kainodara. Bet koks kiekis, kuris gali būti nustatytas Veiklų sąraše ar Techninio projekto dokumentuose – sąnaudų kiekių žiniaraščiuose, jeigu jie pateikiami, – yra orientacinis (projektinis) ir neturi būti laikomas faktiniu ir tiksliu Darbų, kuriuos Rangovui reikia atlikti, kiekiu. | | | |  |
|  | Išankstinis mokėjimas netaikomas. | | | |  |
|  | Apmokėjimo už tinkamai pagal Sutartį atliktus Darbus sumai nustatyti turi būti taikomos Veiklų sąraše nurodytos fiksuotos Darbų grupių (etapų) kainos.  Veiklų sąraše nurodytos Darbų grupių (etapų) fiksuotos kainos gali būti sumokėtos Rangovui dalimis atsižvelgiant į faktiškai atliktą to Darbo grupės (etapo) dalį, 9.5 ir 9.7 papunkčiuose numatyta tvarka. Tokiu atveju, Rangovo prašymu, Užsakovo atstovas – Statinio statybos techninis prižiūrėtojas, patikrindamas dalinai atlikto Darbo grupės (etapo) apimtį, turi įvertinti, kokia Veiklų sąraše numatyto Darbo grupės (etapo) dalis procentais yra faktiškai atlikta ir pranešti Rangovui. | | | |  |
|  | Tarpiniam mokėjimui gauti, Rangovas privalo pateikti Užsakovui atliktų darbų akto du egzempliorius. Užsakovas, gavęs šiame punkte nurodytus dokumentus, per 10 kalendorinių dienų privalo patvirtinti pasirašydamas atliktų darbų aktą išskyrus atvejus, jeigu:   1. koks nors Rangovo atliktas Darbas neatitinka Sutarties. Tokiu atveju Užsakovas gali reikalauti Rangovo pateikti pakoreguotus mokėjimo dokumentus atitinkamai sumažinant to tarpinio mokėjimo sumą tokio netinkamo Darbo ištaisymo Išlaidų arba netinkamo daikto pakeitimo dydžiu; ir (arba) 2. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to Darbo arba įsipareigojimo verte.   Kiekvieno tarpinio mokėjimo suma sumažinama atėmus 5 procentų sulaikymą.  Jeigu Užsakovas per šiame punkte nustatytą terminą Rangovo pateiktų mokėjimo dokumentų nepatvirtina ir nepateikia nepatvirtinimo priežasčių, turi būti laikoma, kad Rangovo prašoma apmokėti suma yra teisinga.  9.5.3 Užsakovui patvirtinus atliktų darbų aktą Rangovas per 5 kalendorines dienas pateikia PVM sąskaitą faktūrą. Vykdant Sutartį, sąskaitos faktūros teikiamos tik elektroniniu būdu. Užsakovas elektronines sąskaitas faktūras priima ir apdoroja naudodamasis informacine sistema „SABIS“. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Jeigu yra informacinės sistemos „SABIS“ pažeidimų, dėl kurių negalimas Pirkėjo ir Paslaugų teikėjo bendravimas ir keitimasis informacija naudojantis šia sistema, vykdant Sutartį sąskaitos faktūros gali būti teikiamos ne elektroninėmis priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis informacine sistema „SABIS“, atitinkamai taikomas tuo metu galiojantis teisinis reguliavimas. | | | |  |
|  | Galutinį mokėjimą Rangovas gali gauti tik tada, kai Šalys pasirašo Darbų perdavimo-priėmimo aktą ir Rangovas ištaiso visus defektus, įvardintus Darbų perdavimo-priėmimo metu, Užsakovui raštiškai patvirtinant tokį defektų ištaisymą bei surašomas Statybos užbaigimo aktas. Šis aktas galutiniam mokėjimui nereikalaujamas, jeigu Užsakovas praleidžia 8.4 papunktyje jam nustatytą terminą ir dėl to Statybos užbaigimo aktas nesurašomas per Statybos užbaigimo terminą.  Kartu su galutiniu mokėjimu Užsakovas privalo sumokėti Rangovui sulaikymą  (i) Rangovui ištaisius nurodytus defektus ir surašius Statybos užbaigimo aktą per Statybos užbaigimo terminą, kaip nurodyta 8.1.2 ir 8.5 papunkčiuose – visą, arba  (ii) Rangovui neištaisius nurodytų defektų ir (ar) nesurašius Statybos užbaigimo akto ir pasibaigus Statybos užbaigimo terminui, kaip nurodyta 8.1.2 ir 8.7 papunkčiuose – atskaičius defektų taisymo sumą, arba  (iii) visą, kaip nurodyta 8.7 papunktyje,  atsižvelgiant į tai, kas įvyksta anksčiau. | | | |  |
|  | Užsakovas privalo mokėti Rangovui sumą, patvirtintą Rangovo pateiktuose mokėjimo dokumentuose per 3.4 papunktyje nurodytą dienų skaičiųnuo Rangovo pateiktų mokėjimo dokumentų patvirtinimo. | | | |  |
|  | Jeigu Rangovas negauna mokėjimo, Sutarties sąlygų 9.7 papunktyje nurodytu terminu, tai jis turi teisę į delspinigius. Delspinigių dėl vėluojančio mokėjimo dydis yra nurodytas 3.4 papunktyje. | | | |  |
|  | Sutarties kaina Sutarties galiojimo metu nekeičiama, išskyrus šiame punkte nurodytais atvejais: | | | |  |
|  | 9.9.1. pagal 10.2 papunktį įforminus Pakeitimą Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo. Papildomų/ keičiamų/ nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t.y. tik nesant galimybės taikyti aukščiau esantį būdą, gali būti taikomas žemiau esantis būdas:   1. pritaikant Sutartyje numatytų Darbų kainą (jei Sutartyje nustatyti tam tikrų konkrečių darbų įkainiai), jei įmanoma:    * pritaikant Sutartyje nurodytų darbų įkainius, arba    * išskaičiuojant kainos dalį iš Sutartyje numatyto įkainio, arba    * pritaikant Sutartyje numatytus panašių darbų įkainius. Panašius darbus turi pagrįsti ir nustatyti Užsakovas. 2. įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtines, statybvietės, pelno) išlaidas pagal Metodikos priedo „Tiesioginių ir netiesioginių išlaidų apskaičiavimo taisyklės“ nuostatas. | | | |  |
|  | 9.9.2. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos.  Sutarties kainos perskaičiavimo formulė pasikeitus PVM tarifui:    - Perskaičiuota Sutarties kaina (su PVM)  - Sutarties kaina (su PVM) iki perskaičiavimo  A – Atliktų darbų kaina (su PVM) iki perskaičiavimo  - senas PVM tarifas (procentais)  - naujas PVM tarifas (procentais) | | | |  |
|  | Užsakovas gali tiesiogiai atsiskaityti su Subrangovais už jų atliktus darbus. Sudarius pirkimo sutartį, tačiau ne vėliau negu pirkimo sutartis pradedama vykdyti, Užsakovas raštu informuoja apie tokią galimybę subrangovą(-us) apie tiesioginio atsiskaitymo galimybę, o subrangovas(-ai), norėdamas pasinaudoti tokia galimybe, per 3 darbo dienas raštu pateikia prašymą perkančiajai organizacijai. Tais atvejais, kai subrangovas(-ai) išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp perkančiosios organizacijos, pirkimo sutartį sudariusio tiekėjo ir jo subrangovo(-ų), kurioje aprašoma tiesioginio atsiskaitymo su subrangovu(-ais) tvarka, atsižvelgiant į pirkimo dokumentuose ir subrangos sutartyje nustatytus reikalavimus, bei numatoma teisė Rangovui prieštarauti nepagrįstiems mokėjimams subrangovui(-ams). | | | |  |
| 1. PAKEITIMAI | | | | |  |
|  | Užsakovas šiame skyriuje nustatytomis sąlygomis gali nurodyti daryti Pakeitimus. Pakeitimai gali apimti:   1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus; 2. bet kurio atskiro Darbo atsisakymą arba Darbo apimties sumažinimą; 3. Darbo kokybės ar kitų bet kurio atskiro Darbo savybių pakitimus; 4. bet kurį papildomą Darbą, Įrangą, Medžiagas.   Pakeitimas pagrindžiamas dokumentais (pvz. defektiniu (pakeitimų) aktu, brėžiniais (įsk. Projekto korektūrą pagal jo naują laidą), ar kitais dokumentais), kurie turi būti patvirtinti Rangovo, statinio statybos techninės priežiūros vadovo ir projektuotojo ir (ar) statinio projekto vykdymo priežiūros vadovo parašais, bei raštu suderinti su Užsakovu.  Pakeitimas įforminamas susitarimu ar protokolu dėl darbų pakeitimo, nurodant darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių/kainų nustatymo pagrindimą ir skaičiavimą (vadovaujantis 9.9.1 papunkčiu). Toks susitarimas ar protokolas turi būti patvirtintas ir pasirašytas Šalių ir laikomas sudėtine Sutarties dalimi.  Jeigu Pakeitimas atliekamas kitais negu apibrėžti šiame skyriuje atvejais, tokiam pakeitimui atlikti turi būti vykdomas atskiras pirkimas, t.y. nauja pirkimo procedūra pagal Lietuvos Respublikos viešųjų pirkimų įstatymo reikalavimus. | | | |  |
|  | Pakeitimai forminami tokia tvarka:   1. jei būtina/tikslinga **atsisakyti** atskiro Darbo, ar būtina/tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 9.9.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina; 2. jei Sutartyje numatytą atskirą Darbą (ar jo dalį) būtina/tikslinga **keisti** kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 9.9.1 papunktyje nurodytus Darbų kainų nustatymo būdus, bei siūlymą dėl keistinų Darbų, t.y. vietoje nevykdomų Darbų siūlomų atlikti Darbų lokalinę sąmatą, sudarytą pagal 9.9.1. papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia); 3. papildomi darbai, tai Sutartyje neįtraukti Darbai ir (ar) Sutartyje nurodytų Darbų apimtys, jeigu jos viršija 15 procentų Pradinės sutarties vertės. Jei būtina/tikslinga atlikti **papildomus** darbus, Rangovas pateikia siūlymą dėl papildomų Darbų, t.y. papildomų Darbų lokalinę sąmatą, sudarytą pagal 9.9.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina. | | | |  |
|  | Pakeitimai gali būti atliekami neatsižvelgiant į jų vertę ir aplinkybes, jeigu   1. pasirinkimo galimybės *(opcionas)*, įsk. kiekių, apimties, objekto pakeitimą, iš anksto buvo aiškiai, tiksliai ir nedviprasmiškai suformuluotos pirkimo dokumentuose, nurodyta pasirinkimo galimybių *(opciono)* apimtis, pobūdis ir aplinkybės, kuriomis tai gali būti atliekama, ir iš esmės nesikeičia Darbų pobūdis; arba 2. Pakeitimas nėra esminis, t.y. juo nepakeičiamas Darbų bendrasis pobūdis. Pakeitimas laikomas esminių, kai dėl jo    * pakeičiama pradinio pirkimo procedūros konkurencinė padėtis (kiti priimti kandidatai, kitas priimtas dalyvių pasiūlymas, sudominta daugiau tiekėjų), arba    * pakeičiama ekonominė pusiausvyra rangovo naudai, arba    * labai padidėja Darbų apimtis. | | | |  |
|  | Pakeitimai, kurių vertė neviršija 50 procentų, o bendra atskirų Pakeitimų pagal šį punktą vertė – 100 procentų Pradinės sutarties vertės, gali būti atliekami esant šioms aplinkybėms:   1. prireikia papildomų darbų, paslaugų ar prekių, kurie tapo būtini Darbams užbaigti, tačiau nebuvo įtraukti į pradinį pirkimą, o Rangovo pakeitimas negalimas dėl ekonominių ar techninių priežasčių ir Užsakovui sukeltų didelių nepatogumų ar nemažą išlaidų dubliavimą; arba 2. būtinybė atsirado dėl aplinkybių, kurių protingas ir apdairus Užsakovas negalėjo numatyti, ir iš esmės nesikeičia Darbų pobūdis.   Nenumatytos aplinkybės reiškia aplinkybes, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam sutarties skyrimui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą panaudotų išteklių ir numatomos sutarties vertės santykį rengiantis jos skyrimui. | | | |  |
|  | Pakeitimai, kurių bendra atskirų Pakeitimų pagal šį punktą vertė neviršija 15 procentų Pradinės sutarties vertės, gali būti atliekami neatsižvelgiant į aplinkybes, jeigu iš esmės nesikeičia Darbų pobūdis. | | | |  |
|  | Atliktų darbų aktai turi atitikti pagal Užsakovo nurodymą atliktus Darbų vykdymo pakeitimus. | | | |  |
|  | Rangovo pasiūlyme įvardintos Darbų sudėtinės dalys (resursai, techninės specifikacijos ir pan.), kurios nedetalizuotos Techniniame projekte, gali būti keičiamos tik Užsakovo sutikimu tiek, kiek toks keitimas neprieštarauja Techninio projekto (jo techninių specifikacijų, aiškinamųjų raštų, brėžinių) sprendiniams. Tokie keitimai Pakeitimu nelaikomi. | | | |  |
|  | Jeigu bet kuris statybos dalyvis Darbų vykdymo metu sužino apie Techninio projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti Pakeitimą. Techninio projekto klaida ar dokumento techninis trūkumas turi būti patvirtintas projektą rengusio projektuotojo. | | | |  |
|  | Jeigu Rangovas, vykdydamas Darbus, susiduria su sąlygomis Statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas – ne vėliau kaip per 5 dienas – pranešti Užsakovui, detaliai nurodydamas aplinkybes. Jeigu Rangovas, dėl šiame punkte minimų priežasčių, uždelsia baigti Darbus laiku ir (arba) turi papildomų Išlaidų, tai Rangovas turi teisę reikalauti Darbų atlikimo termino pratęsimo ir tokių papildomų Išlaidų apmokėjimo. | | | |  |
| 1. ATSAKOMYBĖ UŽ DEFEKTUS, GARANTIJOS | | | | |  |
|  | Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui. | | | |  |
|  | Atliktiems Darbams (įskaitant statybos produktus ir įrenginius) nustatomas privalomojo garantinio termino 5 metų, paslėptiems statinio elementams (konstrukcijų, vamzdynų ir kt.) – 10 metų, o jeigu buvo nustatyta šiuose elementuose tyčia paslėptų defektų – 20 metų garantinis laikotarpis. Rangovas garantiniu laikotarpiu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, Įranga, netinkama Darbų kokybe arba bet kurio Rangovo įsipareigojimo pagal Sutartį neįvykdymu. Garantiniu laikotarpiu atsiradus Darbų defektų, tos Darbų dalies garantinis laikotarpis yra sustabdomas nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas. | | | |  |
|  | Rangovas kartu su Rangovo atliktų statybos darbų perdavimo Užsakovui aktu turi pateikti dokumentą, kuriuo užtikrinamas garantinio laikotarpio prievolių įvykdymas pagal pasirašytą Sutartį. Šis dokumentas Rangovo nemokumo ar bankroto atveju turi užtikrinti dėl Rangovų kaltės atsiradusių defektų, nustatytų per pirmuosius 3 statinio garantinio termino metus, šalinimo išlaidų apmokėjimą Užsakovui. Defektų šalinimo užtikrinimo suma statinio garantiniu 3 metų laikotarpiu turi būti ne mažesnė kaip 5 procentai statinio statybos (atliktų Darbų be projektavimo) kainos. | | | |  |
| 1. SUTARTIES ESMINIS PAŽEIDIMAS IR NUTRAUKIMAS | | | | |  |
|  | **Sutarties nutraukimas Užsakovo iniciatyva.**  **12.1.1. Užsakovas turi teisę vienašališkai ne teismo tvarka nutraukti Sutartį, jeigu Rangovas (bet kuris Rangovo jungtinis partneris) padaro esminį Sutarties pažeidimą, tai yra:**  12.1.1.1. Rangovas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje ir (ar) yra kiti Europos Parlamento ir Tarybos direktyvose nurodyti pagrindai, įskaitant Europos Sąjungos teisės aktuose apibrėžtus nusikaltimus;  12.1.1.2. Rangovas nevykdo pagrįstų Statinio statybos techninės priežiūros vadovo ir (ar) Užsakovo teisėtų nurodymų ir dėl to Užsakovas iš esmės negauna Darbų rezultato, kokio tikėjosi;  12.1.1.4. Rangovas nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal Žiniaraštyje (Veiklų sąraše) nurodytą grafiką ir, gavęs Užsakovo pretenziją dėl vėlavimo, nesiima Darbų paspartinimo priemonių ir tampa aišku, kad darbus baigti iki Darbų atlikimo termino pabaigos neįmanoma;  12.1.1.6. Rangovas pažeidžia Darbų terminus ir priskaičiuotų netesybų už vėlavimą suma viršija 10% Pradinės sutarties vertės;  12.1.1.7. Rangovas netenka teisės verstis ta veikla, kuri reikalinga Sutarčiai vykdyti;  12.1.1.8. Teisės aktais įgaliotos institucijos daugiau kaip 2 (du) kartus per Sutarties galiojimo laikotarpį nustato Rangovo teisės aktų pažeidimo atvejus;  12.1.1.9. Rangovo aplinkos apsaugos vadybos sistemos standartų, nustatytų Pirkimo metu, galiojimas pasibaigia arba Rangovas jų netenka ir neketina atsinaujinti ar pratęsti;  12.1.1.10. Paaiškėja, kad yra VPĮ 90 straipsnio 1 dalyje nurodytos aplinkybės.  12.1.2. Užsakovas privalo iš anksto ne mažiau nei 20 dienų įspėti Rangovą apie Sutarties nutraukimą. Įspėjimas gali būti nurodytas pretenzijoje, pateiktoje pagal 12.1.1.4 p.  12.1.3. Rangovas prisiima riziką, kad Sutartį nutraukus Sutarties 12.1.1 punkto pagrindu(-ais), jis bus įtrauktas į nepatikimų tiekėjų sąrašą Lietuvos Respublikos teisės aktų nustatyta tvarka.  12.1.4. Užsakovas turi teisę vienašališkai ne teismo tvarka, prieš 21 (dvidešimt vieną) kalendorinę dieną raštu įspėjęs apie tai Rangovą, nutraukti Sutartį, jeigu:  12.1.4.1. Rangovas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (Rangovo ir kreditorių susitarimą tęsti Rangovo veiklą, kai Rangovas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, Įstatymus yra tokia pati ar panaši ir nepateikia Užsakovui pagrįstų įrodymų, kad sugebės tinkamai įvykdyti Sutartį;  12.1.4.2. keičiasi Rangovo organizacinė struktūra – juridinis statusas, pobūdis, ar valdymo struktūra ir tai gali turėti įtakos tinkamam Sutarties vykdymui.  12.1.5. Užsakovas bet kada dėl objektyvių nuo jo nepriklausančių aplinkybių, nepriklausomai nuo Rangovo veiksmų, turi teisę nutraukti Sutartį prieš 30 kalendorinių dienų, apie tai raštu pranešdamas Rangovui. | | | |  |
|  | **Sutarties nutraukimas Rangovo iniciatyva**.  12.2.1. Rangovas turi teisę vienašališkai ne teismo tvarka, prieš 21 (dvidešimt vieną) kalendorinę dieną raštu įspėjęs apie tai Užsakovą, nutraukti Sutartį, jeigu:  12.2.1.1. Rangovas per 91 (devyniasdešimt vieną) kalendorinę dieną nuo Sutarties 9.7 punkte nurodyto sumokėjimo termino pabaigos negauna viso apmokėjimo ir jeigu Rangovas apie vėlavimą prieš tai raštu pranešė Užsakovui, o Užsakovas šių Darbų kokybės neginčija;  12.2.1.2. Užsakovas nevykdo ar netinkamai vykdo sutartinius įsipareigojimus ir toks nevykdymas ar netinkamas vykdymas atitinka esminio Sutarties pažeidimo požymius, nurodytus Lietuvos Respublikos civiliniame kodekse;  12.2.1.3. Užsakovas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (Užsakovo ir kreditorių susitarimą tęsti Užsakovo veiklą, kai Užsakovas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, Įstatymus yra tokia pati ar panaši ir nepateikia Rangovui pagrįstų įrodymų, kad sugebės tinkamai įvykdyti Sutartį.  12.2.2. Rangovo pasirinkimas nutraukti Sutartį neturi pažeisti kurių nors kitų iš Sutarties arba kitaip kylančių teisių | | | |  |
|  | Sutartis gali būti nutraukiama rašytiniu Šalių susitarimu. | | | |  |
|  | **Šalių teisės ir pareigos Sutarties nutraukimo atveju**  12.4.1. Sutarties nutraukimas atleidžia Šalis nuo tolesnio Sutarties vykdymo. Tačiau Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų, kurios pagal savo esmę lieka galioti ir po Sutarties nutraukimo, galiojimui.  12.4.2. Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:  12.4.2.1. nutraukti visus tolesnius Darbus, išskyrus tokius, kuriuos būtina atlikti dėl gyvybės ar turto išsaugojimo arba dėl Darbų saugos;  12.4.2.2. perduoti Užsakovui Įrangą ir Medžiagas, už kuriuos jau sumokėta;  12.4.2.3. perduoti Užsakovui tinkamai ir pagal Sutarties nuostatas įvykdytus Darbus iki Sutarties nutraukimo įsigaliojimo;  12.4.2.4. pašalinti visus Rangovo įrengimus ir kitus daiktus iš Statybvietės ir pats palikti Statybvietę;  12.4.2.5. taikomas Lietuvos Respublikos viešųjų pirkimų įstatymo 90 straipsnio 2 dalies 4 punktas.  **12.5.** **Bendrieji atsakomybės klausimai.**  12.5.1. Netesybų už vėlavimą ar pareigų pagal Sutartį pažeidimą sumokėjimas neatleidžia Šalies nuo Sutartyje numatytų jos pareigų vykdymo.  12.5.2. Sutartyje nurodytos netesybos taikomos kaip savalaikio Šalių įsipareigojimų įvykdymo užtikrinimas ir minimali teisių gynimo priemonė Šaliai patyrus nuostolių dėl Sutarties pažeidimų, kad tai Šaliai nereikėtų įrodinėti tų nuostolių sumos.  12.5.3. Šioje Sutartyje numatytos teisių gynybos priemonės neapriboja Šalių teisės pasinaudoti kitomis teisėtomis teisių gynybos priemonėmis.  12.1.3. Jei Sutartis nutraukiama dėl Rangovo kaltės, Rangovas privalo atlyginti Užsakovo nuostolius dėl Sutarties nutraukimo, įskaitant Darbų pabrangimą.  12.5.4. Šalių atsakomybė pagal šią Sutartį yra apribota tiesioginiais nuostoliais – nė viena iš Šalių negali būti laikoma atsakinga kitai Šaliai dėl pelno praradimo, dėl nuostolių naudojantis Objektu, dėl nuostolių, kylančių iš sutarties, kurią Šalis sudarė su trečiuoju asmeniu, arba dėl bet kurių kitų netiesioginių nuostolių ar žalos, susijusių su Sutartimi (jeigu Užsakovo užduotyje nenurodyta kitaip).  12.5.5.Pasibaigus Sutarties galiojimui, Šalys neatleidžiamos nuo atsakomybės už Sutarties pažeidimą. Pasibaigus Sutarties galiojimui, Šalys nepraranda teisės reikalauti atlyginti dėl Sutarties nevykdymo patirtus nuostolius bei sumokėti netesybas. | | | |  |
| 1. GINČAI | | | | |  |
|  | Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 dienų. Ginčas turi būti išspręstas per ne ilgesnį nei 60 dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Su Sutartimi susiję ginčai, kurių nepavyksta išspręsti derybų keliu, sprendžiami teisme pagal Užsakovo buveinės vietą, vadovaujantis Lietuvos Respublikos įstatymais. | | | |  |
| 1. NENUGALIMA JĖGA | | | | |  |
|  | Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (*force majeure*) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui. | | | |  |
|  | Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (*force majeure*) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. | | | |  |
|  | Sutartis baigiasi kitos Šalies reikalavimu, kai ją įvykdyti kitai Šaliai neįmanoma dėl nenugalimos jėgos (*force majeure*). | | | |  |
| 1. BAIGIAMOSIOS NUOSTATOS | | | | |  |
|  | | Visi su Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu (faksu, elektroninėmis priemonėmis arba pasirašytinai per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) dienas nuo minėto pasikeitimo dienos, raštu privalo pranešti kitai Šaliai. Šalių rekvizitai nurodyti šios Sutarties 15.4 papunktyje. | | |  |
|  | | Sutartis sudaryta *2* (*dviem*) egzemplioriais lietuvių kalba, po vieną kiekvienai šaliai. Abu Sutarties egzemplioriai yra vienodos teisinės galios. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba. | | |  |
|  | | Sutarties priedai:  1 priedas - Veiklų sąrašas;  2 priedas – Statybvietės perdavimo-priėmimo aktas;  3 priedas – darbų perdavimo-priėmimo aktas;  4 priedas – Subrangovų sąrašas ir rekvizitai;  5 priedas - Atliktų darbų akto forma (pateikiama atskiru priedu Excel formate „Atliktų darbų aktas“);  6 priedas – Techninis darbo projektas (atskirai nepasirašomas);  7 priedas – Sąmatiniai skaičiavimai;  8 priedas – Rangovo pasiūlymas | | |  |
|  | | Šalys šią Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašė.  Šalių rekvizitai ir parašai: | | |  |
|  | | UŽSAKOVAS  *VšĮ Kauno kolegija*  Kodas 111965284  PVM mokėtojo kodas LT119652811  Registro tvarkytojas – VĮ Registrų centras  Pramonės pr. 20, Kaunas  A.s. Nr. LT287300010002229776  tel. +370-37-352324  info@kaunokolegija.lt | RANGOVAS  *Įmonės pavadinimas*  Kodas  PVM mokėtojo kodas  Registro tvarkytojas – VĮ Registrų centras  Adresas  A.s. Nr. (*atsiskaitomosios sąskaitos Nr.)*  tel.  el.paštas | |  |
|  | | Direktorius Dr. Andrius Brusokas | Direktorius | |  |

Sutarties Nr. F25- priedas 1

**Veiklų sąrašas**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Darbų gupių (etapų) pavadinimai | ***Darbų grupės (etapo) kainos mėnesinis išskaidymas procentais pagal Rangovo planuojamą Darbų grupės (etapo) įvykdymą*** | | | | ***Kaina*** ***be PVM*** |
| I mėnuo | II mėnuo | III mėnuo | IV mėnuo |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **Suma be PVM (Eur):** | | | | | |  |
| **PVM *[tarifas]*:** | | | | | |  |
| **Bendra suma su PVM (Eur):** | | | | | |  |

Sutarties Nr. F25- priedas 2

|  |
| --- |
| **Statybvietės perdavimo-priėmimo aktas**  **[Data]** |
| Rangos sutarties data, numeris: |
| **Statybvietės adresas:** |
| Užsakovas – *[pavadinimas]*, vadovaudamasis Sutarties sąlygų 4.1 punkto nuostatomis šiuo Statybvietės perdavimo-priėmimo aktu suteikia Rangovui – *[pavadinimas]* Statybvietės valdymo teisę.  Rangovas, šiuo aktu perėmęs Statybvietę, tampa atsakingu už Statybvietę ir jos prieigas pagal Sutartį. Rangovas, pasirašydamas šį aktą patvirtina, kad:   1. Statybvietės ribos pažymėtos brėžinyje, fiziškai parodytos Rangovo atstovui. 2. Rangovui yra perduotas Statybvietės ribų brėžinys.   Statybvietės perdavimo - priėmimo metu yra užfiksuota esama Statybvietės priklausinių būklė, už kurią Rangovas yra atsakingas: |
| **Priedai:**   1. Statybvietės ribų brėžinys; 2. Esamą Statybvietės priklausinių būklę apibūdinantys priedai, nuotraukos, aprašymai ar kita. |
| **Užsakovo atstovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Parašas:\_\_\_\_\_\_\_\_\_\_\_\_\_\_\_\_\_\_\_\_\_\_ Data** |
| **Rangovo atstovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Parašas:\_\_\_\_\_\_\_\_\_\_\_\_\_\_\_\_\_\_\_\_\_\_ Data** |

Sutarties Nr. F25- priedas 3

**DARBŲ PERDAVIMO**-**PRIĖMIMO AKTAS**

*[Akto sudarymo vieta]*, ......... m. ............................... ........... d.

*[Rangovo pavadinimas]*, atstovaujama .............................................., veikiančio pagal ........................................................................................................., toliau vadinamas Rangovu, ir *[Užsakovo pavadinimas]*, atstovaujama ..........................................., veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), vadovaudamiesi Šalių sudaryta *[sutarties pavadinimas, sudarymo data]* sutartimi (toliau – vadinama Sutartimi), bei papildomais susitarimais Nr. \_\_\_\_\_\_\_\_\_ , sudarė šį Darbų perdavimo-priėmimo aktą:

1. Rangovas perduoda Užsakovui atliktus *Lifto įrengimo neįgaliesiems ir aplinkos sutvarkymo darbus, Studentų g. 17, Alytuje,* o Užsakovas šiuos atliktus Darbus priima.

2. Už atliktus Darbus Užsakovas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.

[3. Šalys patvirtina, kad Darbai yra atlikti pilnai ir tinkamai. Užsakovas neturi Rangovui pretenzijų dėl atliktų Darbų kokybės.]

[3. Šalys patvirtina, kad Darbai yra atlikti pilnai ir tinkamai, išskyrus defektus, kurie neturės esminės įtakos naudojant Darbus pagal paskirtį. Defektų sąrašas pridedamas. Defektai turi būti pašalinti per *[nurodyti dienų skaičių, ne ilgesnį, nei 28 dienos]* dienų po šio Darbų perdavimo-priėmimo akto pasirašymo dienos.]

*[Pasirenkama pagal situaciją]*

4. Šis aktas sudarytas dviem egzemplioriais, kurie abu turi vienodą teisinę galią. Vienas egzempliorius pateikiamas Rangovui, kitas lieka Užsakovui.

|  |  |
| --- | --- |
| **Rangovas** | **Užsakovas** |
| [Pavadinimas] | [Pavadinimas] |
| [Buveinės adresas] | [Buveinės adresas] |
| [Telefonas, faksas] | [Telefonas, faksas] |
| [Įmonės kodas] | [Įmonės kodas] |
| [PVM mokėtojo kodas] | [PVM mokėtojo kodas] |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  [Pareigos, vardas ir pavardė] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  [Pareigos, vardas ir pavardė] |
|  |  |

|  |  |
| --- | --- |
|  | **Statinio statybos**  **techninės priežiūros vadovas** |
|  | [Vardas, Pavardė] |
|  | [Atestato numeris] |
|  |  |
| [PRIEDAS: Defektų sąrašas, taip pat nurodant pagrįstą laiką defektų taisymui ir įkainotą defektų vertę] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas |

Sutarties Nr. F25- priedas 4

**Duomenys apie pasitelkiamus subrangovus**

Rangos sutarčiai dėl Lifto įrengimo neįgaliesiems ir aplinkos sutvarkymo darbų, Studentų g. 17, Alytuje pirkimo pasitelkiami subrangovai:

Sutarties Nr. F25- priedas 5

**Atliktų darbų akto forma pateikiama atskiru priedu Excel formate „Atliktų darbų aktas“.**

1. Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtinta Kainodaros taisyklių nustatymo metodika (toliau – Metodika). [↑](#footnote-ref-1)